26.6.2007 Jurnalul Oficial al Uniunii Europene L 164[7 REGULAMENTUL (CE) NR. 722/2007 AL COMISIEI din 25 iunie 2007 de modificare a anexelor I, V, VI, VIII, IX și XI la Regulamentul (CE) nr. 999/2001 al Parlamentului European și al Consiliului de stabilire a unor reglementări pentru prevenirea, controlul şi eradicarea anumitor forme transmisibile de encefalopatie spongiformă (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 999/2001 al Parla- mentului European şi al Consiliului din 22 mai 2001 de stabilire a unor norme pentru prevenirea, controlul şi eradicarea anumitor forme transmisibile de encefalopatie spongiformă (), în special articolul 23, întrucât: () Regulamentul (CE) nr. 999/2001 stabileşte normele pentru prevenirea, controlul şi eradicarea encefalopatiei spongiforme transmisibile (EST) la animale. El se aplică producției și introducerii pe piaţă a animalelor vii și a produselor de origine animală şi, în anumite cazuri specifice, și exportului acestora. Articolul 5 al Regulamentului (CE) nr. 999/2001 prevede că statutul privind encefalopatia spongiformă bovină (ESB) a statelor membre sau a țărilor terțe sau regiunilor (denumite în continuare „țări sau regiuni”) se determină prin clasificarea într-una din cele trei categorii. Anexa II a respectivului regulament stabileşte reguli de determinare a statutului ESB al țărilor sau al regiunilor. Articolul 5 al respectivului regulament prevede, de asemenea, o reevaluare a clasificării comunitare a țărilor având în vedere stabilirea de către Organizaţia Mondială pentru Sănătatea Animală (OIE) a unei proceduri de clasificare a țărilor în funcţie de categorii. Anexa V la Regulamentul (CE) nr. 999/2001 stabilește reguli pentru colectarea și depozitarea materialelor cu riscuri specificate şi Anexa IX la respectivul regulament stabileşte reguli pentru importul în Comunitate a animalelor vii, a embrionilor, ovulelor și produselor de origine animală. Pe durata sesiunii generale a Organizaţiei Mondiale pentru Sănătatea Animalelor (OIE) din mai 2005, a fost adoptată o nouă procedură simplificată pentru clasificarea țărilor în funcţie de riscul ESB, bazată pe trei categorii. () JO L 147, 31.5.2001, p. 1. Regulament, astfel cum a fost modificat ultima dată prin Regulamentul (CE) nr. 1923/2006 (O L 404, 30.12.2006, p. 1). (5) Regulamentul (CE) nr. 999/2001 a fost modificat prin Regulamentul (CE) nr. 1923/2006 pentru a transpune acest nou sistem de clasificare în legislația comunitară. Ca urmare a acestei modificări, anexele II, V şi IX la Regulamentul (CE) nr. 999/2001 trebuie modificate pentru a fi luat în considerare noul sistem de clasificare. În absența unei decizii privind clasificarea țărilor în conformitate cu articolul 5 alineatele (2) sau (4) din Regulamentul (CE) nr. 999/2001, dispozițiile de la articolul 9 și de la anexa VI nu s-au aplicat. Având în vedere că noul sistem de clasificare se va aplica începând cu 1 iulie 2007 și pentru a alinia dispozițiile acestei anexe cu regulile aplicabile în conformitate cu măsurile tranzitorii bazate pe probe ştiințifice şi cu modificările aduse acestor articole, anexa VI trebuie modificată. Anexa VIII la Regulamentul (CE) nr. 999/2001 stabileşte condițiile de introducere pe piață și de export a animalelor vii, a materialului seminal, a ovulelor și a embrionilor şi a produselor de origine animală. Capitolul C al acestei anexe stabileşte condițiile pentru comerțul intracomunitar pentru anumite produse de origine animală. Aceste condiții trebuie modificate pentru a se ține seama de noul sistem de clasificare. Punctul 5 din partea D a anexei XI la Regulamentul (CE) nr. 999/2001 stabileşte măsuri privind comerțul intraco- munitar cu bovine născute sau crescute în Regatul Unit înainte de 1 august 1996 și importul în Comunitate a produselor din carne derivate din cervidee. Din motive privind protecția sănătății umane și animale, aceste măsuri trebuie să continue să se aplice după 1 iulie 2007. Din motive de claritate şi coerență, dispozițiile privind comerțul intracomunitar şi exportul către țări terțe a bovinelor născute şși crescute în Regatul Unit, înainte de 1 august 1996, trebuie stabilite în anexa VIII iar dispo- zițiile privind importul de produse din carne derivate din cervidee trebuie stabilite în anexa IX.